סיליה פלורס

סיליה אדלה פלורס דה מדורו (בספרדית: Cilia Adela Flores de Maduro; נולדה ב-15 באוקטובר 1956) היא עורכת דין ופוליטיקאית ונצואלית שהייתה הגברת הראשונה של ונצואלה. היא נשואה לניקולאס מדורו, שכיהן כנשיא ונצואלה מ-2013 ועד שבני הזוג נלכדו על ידי ארצות הברית ב-2026.

מאז 2015 כיהנה פלורס גם כחברת האספה הלאומית של ונצואלה. בשנת 2017 נוסדה האספה הלאומית המכוננת, בה היא חברה בוועדה הנשיאותית.

ב-3 בינואר 2026, במהלך מבצע נחרצות מוחלטת בו הפציצה ארצות הברית את ונצואלה, נשיא ארצות הברית דונלד טראמפ הצהיר כי פלורס ומדורו נתפסו על ידי ארצות הברית. סגנית נשיא ונצואלה, דלסי רודריגס, אישרה כי שניהם נעדרים ודרשה "אות חיים".

 ביוגרפיה 
פלורס נולדה ב-1956 בעיירה טינאקיו במרכז ונצואלה למשפחה שהשתייכה למעמד הבינוני-נמוך וגדלה במערב קראקס. היא למדה משפטים ב. כעורכת הדין הראשית בצוות ההגנה של הוגו צ'אבס, היא סייעה להשיג את שחרורו מהכלא ב-1994 לאחר ההפיכה הכושלת שלו ב-1992.

בעת שצ'אבס כיהן כיו"ר הפיקוד הפוליטי של המהפכה הבוליבארית, פלורס הייתה חלק מהניהול הטקטי. ב-7 באפריל, ימים לפני ניסיון ההפיכה בוונצואלה (2002), פלורס, יחד עם פעילים אחרים, שיתפו תוכניות להשתמש בתומכיהם ככוח צבאי למחצה לסיום צעדות האופוזיציה ולהגן על צ'אבס בארמון מיראפלורס.

בשנת 2000 נבחרה פלורס לכהן כחברת פרלמנט באספה הלאומית מטעם המפלגה הסוציאליסטית המאוחדת של ונצואלה (PSUV), פלורס החליפה את בעלה לעתיד מדורו כיושבת ראש האספה באוגוסט 2006, כאשר מדורו מונה לכהן כשר החוץ. היא הייתה האישה הראשונה שכיהנה כנשיאת האספה הלאומית (2006–2011). ב-10 בינואר 2007, פלורס השביעה את צ'אבס לתפקידו לאחר הבחירות לנשיאות ב-2006.

משנת 2012 ועד בחירתו של מדורו, שימשה כתובעת הכללית של ונצואלה.

נישואיה הראשונים היו לוולטר רמון גאבידיה. לאחר מכן היא נישאה לנשיא ניקולאס מדורו. השניים היו במערכת יחסים רומנטית מאז שנות ה-90, כאשר פלורס הייתה עורכת דינו של צ'אבס, והם נישאו ביולי 2013, חודשים לאחר שמדורו הפך לנשיא.

לבעלה מדורו יש בן אחד, , אותו מינה לתפקידים בכירים בממשלה: ראש גוף המפקחים המיוחדים של הנשיאות, ראש בית הספר הלאומי לקולנוע, וחבר באספה הלאומית המכוננת של 2017, לפלורס יש בן מאומץ, בן אחותה המנוחה, אפריין אנטוניו קמפו פלורס.

 הגברת הראשונה 
ממוזער|פלורס עם הוגו צ'אבס
עם ניצחונו של מדורו בבחירות לנשיאות ב-2013 על אנריקה קפרילס, פלורס הפכה לגברת הראשונה של ונצואלה, תפקיד שהיה פנוי מאז 2003. כגברת הראשונה, פלורס התמודדה על מושב באספה הלאומית בבחירות לפרלמנט בוונצואלה ב-2015 כמועמדת מטעם . בשנת 2017 נבחרה פלורס לאספה המכוננת של ונצואלה.

לפי הדיווחים, פלורס מינתה קרובי משפחה ונאמנים בעמדות מפתח במערכת המשפט המדינתית, כדי להבטיח שההחלטות המרכזיות יתקבלו דרך משרדה. מבקרים מציינים כי תחת השפעתה, מערכת המשפט הפכה לפוליטית ולא הוציאה פסק דין נגד המדינה כבר למעלה משני עשורים. זאיר מונדרי, תובע בכיר לשעבר, הצהיר כי פלורס היא "דמות יסודית" במבנה הכוח ובשחיתות במדינה.

לפי הצהרה שפרסם דונלד טראמפ, פלורס נתפסה על ידי הצבא האמריקאי יחד עם מדורו במהלך המתקפה האמריקאית בוונצואלה ב-2026. בינואר 2026 נחשף כתב אישום פדרלי שהאשים את פלורס, מדורו ובנם בשיתוף פעולה עם סוחרי סמים.

 טענות נגד פלורס 
 נפוטיזם 
ממוזער|מדורו ופלורס עם נשיא ברזיל לואיז אינסיו דה סילבה, 2023
פלורס הואשמה בנפוטיזם. נטען כי כמה מקרוביה הפכו לעובדי האספה הלאומית בזמן שהייתה חברה באספה. לפי העיתון הוונצואלי  16 קרובי משפחה של פלורס שובצו בתפקידים בזמן שהיא הייתה באספה הלאומית. פלורס טענה שמדובר בקמפיין השמצה. בשנת 2012, קרובי משפחתה הוסרו מתפקידם, אם כי חלקם קיבלו תפקידים נוספים בממשלה שנה לאחר מכן.

בראיון מ-2013 ל- פלורס הגנה על תפקידיהם של בני משפחתה, ואמרה: "המשפחה שלי התקבלה על סמך כישוריהם האישיים... אני גאה בהם, ואגן על עבודתם כמה פעמים שיידרש".

לפי העיתונאית מייבורט פטי, בנה המאומץ של פלורס, שמשכורתו האחרונה עד 2015 הייתה פחות מ-1,000 דולר, ערך מספר נסיעות בין-לאומיות ב-2015 ו-2016 בטיסות פרטיות בעלות של כ-20,000 דולר לנסיעה. פלורס הבן בילה את רוב זמנו בארצות הברית, אם כי הוא טס בטיסות שכר גם לצרפת, גרמניה, מלטה וספרד.

 תקרית נרקוסוברינוס 
ב-10 בנובמבר 2015, שני אחיינים של פלורס, אפריין אנטוניו קמפוס פלורס ופרנסיסקו פלורס דה פרייטאס, נעצרו בפורט-או-פרנס, האיטי, על ידי המשטרה המקומית, בעת שניסו לסגור עסקה להובלת 800 קילוגרם קוקאין שיועדו לניו יורק. השניים הועברו לידי המנהל לאכיפת הסמים (DEA) של ארצות הברית, והוטסו ישירות לארצות הברית. קמפוס הצהיר שהוא בנו החורג של מדורו וכי הוא גדל בבית משפחת מדורו. בהמשך התפרסם כי השניים נסעו להאיטי עם דרכונים דיפלומטיים ונצואליים אך לא היו בעלי חסינות דיפלומטית, לפי מייקל ויג'יל, ראש המבצעים הבין-לאומיים לשעבר של DEA, השניים היו תחת פיקוח וצולמו בעבר על ידי ה-DEA בין אוקטובר לנובמבר 2015, לאחר שפנו למודיע של ה-DEA לקבלת ייעוץ בנוגע לסחר בקוקאין והביאו לו קילוגרם קוקאין כדי להראות את איכותו. האירוע התרחש בזמן שבו מספר בכירים בממשלת ונצואלה נחקרו בחשד למעורבותם בסחר בסמים.

ב-18 בנובמבר 2016, השניים הורשעו בניסיון לשלוח סמים לארצות הברית כדי "להשיג סכום כסף גדול שיעזור למשפחתם להישאר בשלטון". הם נשפטו ל-18 שנות מאסר, אך שוחררו בשנת 2022 בעסקת חילופי אסירים בין וושינגטון לקראקס.

 סנקציות 
ממוזער|מדורו ופלורס במוסקבה, 2025
על פלורס הוטלו סנקציות ממספר מדינות ונאסר עליה להיכנס לקולומביה השכנה.

בעקבות הבחירות לנשיאות ונצואלה במאי 2018, קנדה הטילה סנקציות על 14 ונצואלים, כולל פלורס, בטענה כי "המשבר הכלכלי, הפוליטי וההומניטרי בוונצואלה ממשיך להחמיר ככל שהיא מתקרבת יותר ויותר לדיקטטורה מלאה". יחד עם פלורס, הוטלו סנקציות על 13 בני אדם נוספים.

ב-27 במרץ 2018, פנמה הטילה סנקציות על 55 פקידים ציבוריים ו-16 עסקים הפועלים בפנמה, הקשורים למשפחת פלורס בחשד להלבנת כספים.

מחלקת האוצר של ארצות הברית החרימה מטוס פרטי והטילה סנקציות על המעגל הפנימי של מדורו בספטמבר 2018. מדורו הגיב לסנקציות על אשתו ואמר: "אתה לא מתעסק עם סיליה. אתה לא מתעסק עם המשפחה. הפשע היחיד שלה הוא העובדה שהיא אשתי". ארצות הברית טענה כי הסנקציות הן תגובה ל"ביזה" של משאבי ונצואלה.

 עושר 
תחקירים קישרו את משפחת פלורס לעושר עצום ובלתי מוסבר, כולל רכישה אפקטיבית של רחוב שלם של בתים יוקרתיים בקראקס.

קישורים חיצוניים

 הערות שוליים 

קטגוריה:פוליטיקאיות ונצואליות
קטגוריה:עורכות דין ונצואליות
קטגוריה:אנטי-אמריקאים
קטגוריה:מבצע חנית דרומית
קטגוריה:בני זוג של מנהיגי מדינות
קטגוריה:ונצואליות שנולדו במאה ה-20
קטגוריה:בוגרות אוניברסיטאות ומכללות
קטגוריה:ילידות 1956